Ντένζελ Ουάσινγκτον

Ο Ντένζελ Ουάσινγκτον ή Ντενζέλ Ουάσινγκτον (αγγλικά: Denzel Hayes Washington, Jr., γεννημένος στις 28 Δεκεμβρίου 1954) είναι Αμερικανός ηθοποιός, σκηνοθέτης και παραγωγός. Έχει λάβει τρεις Χρυσές Σφαίρες και δυο βραβεία Όσκαρ: Όσκαρ Α' Ανδρικού Ρόλου για την δραματική-πολεμική ταινία Glory (1989) και Καλύτερου Ηθοποιού για τον ρόλο του ως αστυνομικού στο θρίλερ Ημέρα εκπαίδευσης (2001). 

Ο Ουάσινγκτον έχει λάβει αρκετούς επαίνους από τους κριτικούς του κινηματογράφου για τις συμμετοχές του σε ταινίες από τη δεκαετία του 1980 και έπειτα, συμπεριλαμβανομένων των ερμηνειών του σε πραγματικά πρόσωπα, όπως ο Νοτιοαμερικανός ακτιβιστής Στιβ Μπίκο στην ταινία Κραυγή ελευθερίας (1987), ο μουσουλμάνος υπουργός και ακτιβιστής των ανθρωπίνων δικαιωμάτων Μάλκομ Χ στην ομώνυμη ταινία του 1992, ο μποξέρ Ρούμπιν "Τυφώνας" Κάρτερ στην ταινία Ο Τυφώνας (1999), ο προπονητής αμερικανικού ποδοσφαίρου Χέρμαν Μπουν στην ταινία Σύγκρουση τιτάνων (2000), ο δάσκαλος και ποιητής Μέλβιν Τόλσον στην ταινία The Greate Debaters (2007) και ο διακινητής ναρκωτικών Φρανκ Λούκας στην ταινία American Gangster (2007). Υπήρξε ο πρωταγωνιστής στις ταινίες στις οποίες την παραγωγή έκανε ο Τζέρυ Μπρουκχάιμερ και έχει υπάρξει συχνός συνεργάτης των σκηνοθετών Σπάικ Λι, Αντουάν Φουκά και Τόνυ Σκοτ. Το 2016 ο Ουάσινγκτον επιλέχθηκε για το βραβείο Σεσίλ ντε Μιλ στην 73η απονομή των Χρυσών Σφαιρών.

Το 2002 έκανε το σκηνοθετικό του ντεμπούτο με τη βιογραφική ταινία Αντουάν Φίσερ. Η δεύτερη σκηνοθετική του προσπάθεια ήταν η ταινία The Great Debaters, που προβλήθηκε το 2007. Η τρίτη σκηνοθετική του προσπάθεια ήταν στην ταινία Εμπόδια (Fences) όπου πρωταγωνίστησε ο ίδιος και η Βαϊόλα Ντέιβις, ταινία που προβλήθηκε στις 16 Δεκεμβρίου 2016 και ήταν υποψήφια για βραβείο Όσκαρ Καλύτερης Ταινίας.

 Βιογραφία 
Ο Ντένζελ Ουάσινγκτον γεννήθηκε στη Νέα Υόρκη. Ο πατέρας του, Ντένζελ Χάγιες Ουάσινγκτον ο πρεσβύτερος, γηγενής της Βιρτζίνια, ήταν χειροτονημένος πάστορας, που εργάστηκε επίσης στην υπηρεσία ύδρευσης της Νέας Υόρκης και στο τοπικό πολυκατάστημα S. Klain. Η μητέρα του, Λένις Λιν, ήταν ιδιοκτήτρια ενός ινστιτούτου καλλονής, είχε καταγωγή από τη Τζόρτζια και εν μέρει μεγάλωσε στο Χάρλεμ.

Ο Ουάσινγκτον φοίτησε στο δημοτικό σχολείο του Πένιγκτον-Γκράιμς στο Μάουντ Βέρνον μέχρι το 1968. Όταν ήταν 14 ετών, οι γονείς του χώρισαν και η μητέρα του τον έστειλε σε ένα ιδιωτικό προπαρασκευαστικό σχολείο, στη στρατιωτική ακαδημία του Όκλαντ στο Νιου Ουίνσδορ της Νέας Υόρκης. "Αυτή η απόφαση άλλαξε τη ζωή μου", δήλωσε αργότερα ο Ουάσινγκτον, "γιατί δεν θα είχα επιβιώσει εάν συνέχιζα την κατεύθυνση που είχα πάρει. Οι τύποι με τους οποίους συναναστρεφόμουν εκείνη την περίοδο έχουν περάσει ίσως 40 χρόνια στο σωφρονιστικό ίδρυμα. Ήταν ωραίοι τύποι αλλά η ζωή του δρόμου τούς κατέστρεψε". Μετά το Όκλαντ ο Ουάσινγκτον φοίτησε στο δημόσιο γυμνάσιο της Φλόριντας από το 1907 έως το 1971. Ενδιαφερόταν να φοιτήσει στο Πανεπιστήμιο του Τέξας: "Μεγάλωσα στο Μάουντ Βέρνον και θεωρούμασταν οι Κόκκινοι Επιδρομείς. Έτσι όταν ήμουν ακόμα στο γυμνάσιο, ήθελα να πάω στο Πανεπιστήμιο του Τέξας μόνο και μόνο επειδή αποκαλούνταν Κόκκινοι Επιδρομείς και οι στολές τους έμοιαζαν με τις δικές μας". Ο Ουάσινγκτον έλαβε πτυχίο στην υποκριτική και τη δημοσιογραφία από το Πανεπιστήμιο Φόρντχαμ το 1977. Εκεί συμμετείχε στη φοιτητική ομάδα μπάσκετ με προπονητή τον Π. Καρλεσίμο. Μετά από μια περίοδο αναποφασιστικότητας, ο Ουάσινγκτον εργάστηκε ως καλλιτεχνικός διευθυντής στην κατασκήνωση Camp Sloane YMCA του Κονέκτικατ. Συμμετείχε σε μια εκπομπή ταλέντων για τους κατασκηνωτές και ένας συνάδελφος του πρότεινε να δοκιμάσει την υποκριτική.

Επιστρέφοντας στο Πανεπιστήμιο Φόρντχαμ το ίδιο φθινόπωρο, ο Ουάσινγκτον εγγράφηκε στο Πανεπιστήμιο Λίνκολν για να σπουδάσει υποκριτική και εκεί έλαβε τον πρωταγωνιστικό ρόλο στον "Οθέλλο" του Σαίξπηρ και στο "Αυτοκράτορας Τζόουνς" του Ευγένιου Ο' Νηλ. Στη συνέχεια παρακολούθησε μαθήματα στο αμερικανικό Conservatory Theatre στο Σαν Φρανσίσκο, όπου έμεινε για ένα χρόνο προτού επιστρέψει στην Νέα Υόρκη για να ξεκινήσει την επαγγελματική του σταδιοδρομία.

 Προσωπική ζωή 
Στις 25 Ιουνίου 1983 ο Ουάσινγκτον παντρεύτηκε την Πολέτα Πίρσον, την οποία συνάντησε στην πρώτη του δουλειά, την ταινία Wilma. Το ζευγάρι έχει τέσσερα παιδιά: τον Τζον Ντέιβιντ (28 Ιουλίου 1984), πρώην ποδοσφαιριστή της Sacramento Mountain Lions, την Κάτια (27 Νοεμβρίου 1986), απόφοιτο του Πανεπιστημίου Γέιλ με πτυχίο στις καλές τέχνες το 2010, και τα δίδυμα Ολίβια και Μάλκολμ (10 Απριλίου 1991). Ο Μάλκολμ αποφοίτησε από το Πανεπιστήμιο της Πενσιλβάνια με πτυχίο στον κινηματογράφο και η Ολίβια έπαιξε έναν ρόλο στην ταινία του Λι Ντάνιελς Ο μπάτλερ. Το 1995 το ζευγάρι ανανέωσε τους γαμήλιους όρκους του στη Νότια Αφρική.

Ο Ουάσινγκτον είναι ευσεβής χριστιανός και έχει σκεφτεί να γίνει ιεροκήρυκας. Το 1999 ανέφερε "Ένα κομμάτι του εαυτού μου εξακολουθεί να λέει Ίσως Ντένζελ πρέπει να γίνεις ιεροκήρυκας. Ίσως ακόμα να συμβιβάζεσαι. Είχα την ευκαιρία να ενσαρκώσω σπουδαίους άνδρες και μέσα από τα λόγια τους να κηρύξω. Παίρνω στα σοβαρά το ρόλο που μου δίνεται και θέλω να τον χρησιμοποιήσω με σωστό τρόπο". Το 1995 δώρισε 2,5 εκατομμύρια δολάρια για να χτιστεί η Εκκλησία του Θεού στο δυτικό Λος Άντζελες. Ο Ουάσινγκτον έχει πει ότι διαβάζει τη Βίβλο καθημερινά.

Ο Ουάσινγκτον έχει διατελέσει εκπρόσωπος της εταιρείας Boys & Girls Clubs της Αμερικής από το 1993 και έχει εμφανιστεί σε δημόσιες εκστρατείες ευαισθητοποίησης αυτής της εταιρείας. Επιπλέον έχει υπηρετήσει ως μέλος της εταιρείας Boys & Girls Clubs της Αμερικής από το 1995. Λόγω του φιλανθρωπικού του έργου με την Boys & Girls Club, ένα δημοτικό σχολείο στη Νέα Υόρκη αποφάσισε να ονομαστεί "Ντένζελ Ουάσινγκτον".

Στα μέσα του 2004 ο Ντένζελ Ουάσινγκτον επισκέφτηκε το Ιατρικό Κέντρο Brooke Army στο Χιούστον, όπου συμμετείχε σε μια εκδήλωση απονέμοντας μετάλλια σε τρεις στρατιώτες που ανάρρωναν από τα τραύματα που είχαν υποστεί κατά τη θητεία τους στο Ιράκ. Επισκέφτηκε επίσης τις εγκαταστάσεις του Fisher House όπου έκανε μια σημαντική δωρεά στο ομώνυμο ίδρυμα. Οι υπόλοιπες φιλανθρωπικές συνεισφορές του Ουάσινγκτον περιλαμβάνουν 1 εκατομμύριο δολάριο στο Ταμείο Νέλσον Μαντέλα για Παιδιά το 1995 και 1 εκατομμύριο δολάρια στο κολέγιο Wiley για την αναζωογόνηση της ομάδας συζήτησης του κολεγίου.

Ο Ουάσινγκτον είναι ψηφοφόρος των ανεξαρτήτων. Το 2008 υποστήριξε ανοιχτά τον Μπαράκ Ομπάμα. Είναι οπαδός των Dallas Cowboys και των Λος Άντζελες Λέικερς.

Οι Επαναστατικές Ένοπλες Δυνάμεις Κολομβίας αποκάλεσαν τον Ουάσινγκτον έναν από τους τρεις ανθρώπους (οι άλλοι δυο ήταν οι σκηνοθέτες Όλιβερ Στόουν και Μάικλ Μουρ) με τους οποίους ήταν πρόθυμοι να διαπραγματευτούν την απελευθέρωση των τριών υπερασπιστών της άμυνας τους οποίους κρατούσαν αιχμαλώτους από το 2003 έως το 2008.

Στις 18 Μαρτίου 1991 το Πανεπιστήμιο Φόρντχαμ απένειμε στον Ουάσινγκτον διδακτορικό επειδή "κατάφερε με εντυπωσιακό τρόπο να εξερευνήσει το πολύπλευρο ταλέντο του". Το 2011 δώρισε 2 εκατομμύρια δολάρια στο Πανεπιστήμιο Φόρντχαμ για το Τμήμα Θεατρικών Σπουδών και 250.000 δολάρια για τη θέσπιση υποτροφίας θεατρικών σπουδών στο πανεπιστήμιο. Στις 20 Μαΐου 2007 έλαβε διδακτορικό στις ανθρωπιστικές επιστήμες από το Morehouse College. Έγινε επίτιμος διδάκτορας στο Τμήμα Καλών Τεχνών του Πανεπιστημίου της Πενσιλβάνια στις 16 Μαΐου 2011.

Το 2008 ο Ουάσινγκτον επισκέφτηκε το Ισραήλ με μια αντιπροσωπεία Αφροαμερικανών καλλιτεχνών προς τιμήν των 60ών γενεθλίων του κράτους.

Τον Απρίλιο του 2014 ο Ουάσινγκτον παρουσίασε στο Μπρόντγουεϊ μια εκδήλωση για το AIDS μαζί με τους Μπράιαν Κράνστον, Ιντίνα Μέτζελ και Φραν Ντρέσλερ, αφού πρώτα έκανε δωρεές στο σόου του A Raisin in the Sun στο Μπρόντγουεϊ.

 Φιλμογραφία 
+ Κινηματογραφικές ταινίεςΈτοςΤίτλοςΡόλοςΣημειώσειςΠρωτότυποςΕλληνικός 1981  Carbon Copy Λευκός γάμος, μαύρο παιδί Ρότζερ Πόρτερ  1984  License To Kill  Μάρτιν Σόγιερ  Ταινία για το κανάλι Lifetime 1984  A Soldier's Story Η ιστορία του στρατιώτη  στρατιώτης Πίτερσον  1986  Hard Lessons ή The George McKenna Story  Τζορτζ Μακένα  Power Η γοητεία της εξουσίας Άρνολντ Μπίλινγκς Βραβείο Image Β' Ανδρικού Ρόλου σε Κινηματογραφική Ταινία  1987  Cry Freedom Κραυγή ελευθερίας  Στιβ Μπίκο Υποψήφιος για Όσκαρ Β' Ανδρικού Ρόλου 1989  The Mighty Quinn Ο επιθεωρητής Κουίν ή Το θύμα ή ο θύτης; Χαβιέ Κουίν  For Queen and Country Για τη βασίλισσα και την πατρίδα Ρούμπεν Τζέιμς  Glory Γκλόρι: Ο δρόμος για τη δόξα  στρατιώτης Τριπ  Όσκαρ Β' Ανδρικού Ρόλου Χρυσή Σφαίρα Β' Ανδρικού Ρόλου - Κινηματογραφική Ταινία 1990  Heart Condition Φίλοι καρδιακοί Nαπόλεον Στόουν  Mo' Better Blues Παραλλαγές σ' ένα μπλουζ Mπλικ Γκίλιαμ  1991  Ricochet  Νικ Στάιλς  1992  Mississippi Masala  Demetrius Williams  Malcolm X Μάλκολμ Χ  Μάλκολμ Χ Υποψήφιος για Όσκαρ Α' Ανδρικού Ρόλου  1993  Much Ado About Nothing Πολύ κακό για το τίποτα  δον Πέτρο  The Pelican Brief The Pelican Brief  Γκρέι Γκράνθαμ  Philadelphia Φιλαδέλφεια  Τζο Μίλερ  1995  Crimson Tide  Ρον Χάντερ  Virtuosity Εντολή εξόντωσης Πάρκερ Μπαρνς  Devil in a Blue Dress Ο διάβολος σε μπλε φόρεμα  Ίζι Ρόλινς  1996  Courage Under Fire Το τίμημα του θάρρους  Ναθάνιελ Σέρλινγκ  The Preacher's Wife Φτερωτός έρωτας  Ντάντλεϊ  1998  Fallen (ταινία) Το άγγιγμα του κακού  επιθεωρητής Τζον Χομπς  He Got Game  Τζέικ Σάτλσγουορθ  The Siege Η πολιορκία ειδικός πράκτορας Άνθονι Χάμπαρντ (Τόνι) 1999  The Bone Collector Συλλέκτης οστών  Λίνκολν Ράιμ  The Hurricane Τυφώνας: Η αληθινή ιστορία  Ρούμπιν Κάρτερ (Τυφώνας)  Χρυσή Σφαίρα Α' Ανδρικού Ρόλου - Κινηματογραφική Ταινία Υποψήφιος για Όσκαρ Α' Ανδρικού Ρόλου 2000  Remember the Titans Σύγκρουση τιτάνων  προπονητής Χάρμαν Μπουν  The Loretta Claiborne Story  Nτένζελ Ουάσινγκτον  2001  Training Day Ημέρα εκπαίδευσης  επιθεωρητής Αλόνζο Χάρις  Όσκαρ Α' Ανδρικού Ρόλου 2002  John Q  Tζον Κουίνσι Άρτσιμπαλντ  Antwone FisherΗ ιστορία του Αντουάν Φίσερ δρ Τζερόμ Ντάβενπορτ  Επίσης σκηνοθέτης 2003  Out of Time Εκτός χρόνου  Mατίας Λι Γουίτλοκ  2004  Man on Fire Δια πυρός και σιδήρου  Τζον Κρίζι  The Manchurian Candidate Ο άνθρωπος από τη Μαντζουρία  Μπεν Μάρκο  2006  Inside Man Ο υποκινητής  επιθεωρητής Κιθ Φρέιζερ  Déjà Vu Deja Vu: 4 ημέρες, 6 ώρες πίσω  ειδικός πράκτορας Νταγκ Κάρλιν  2007  American Gangster  Φρανκ Λούκας  Υποψήφιος για Χρυσή Σφαίρα Α' Ανδρικού Ρόλου - Δραματική Κινηματογραφική Ταινία The Great Debaters Μέλβιν Μπ. Τόλσον|| Επίσης σκηνοθέτης
|-
| 2009 || The Taking of Pelham 1 2 3|| Επίθεση στον συρμό || Zάκαρι Γκάρμπερ (Ζι) ||
|-
| rowspan="2"|2010
| The Book of Eli| Ο εκλεκτός| Έλι
|
|-
| Unstoppable| Έχεις μόνο 100 λεπτά... ασταμάτητο| Φρανκ Μπαρνς
|
|-
| rowspan="3" |2012
| Safe House|Το κρυσφήγετο| Tόμπιν Φροστ
| 
|-
| The Matarese Circle|
| Μπράντον Σκόφιλντ
| 
|-
| Flight| Η πτήση| κυβερνήτης Γουίλιαμ Γουίτακερ
| 
|-
| 2013 
| 2 Guns|  
| Ρόμπερτ Τρεντς 
|
|-
| 2014
| The Equalizer|The Equalizer| Ρόμπερτ Μακόλ
| 
|-
|2016
|Fences
| Εμπόδια|Τρόι Μάξον
|Υποψηφιότητα - Όσκαρ Α΄ Γυναικείου Ρόλου
Υποψηφιότητα - Χρυσή Σφαίρα Α' Ανδρικού ρόλου (δραματική ταινία) 
|-
|2016
|The Magnificent Seven
|Και οι 7 ήταν υπέροχοι|Τσίσολμ
|
|-
|2018
|The Equalizer 2|The Equalizer 2'' Ρόμπερτ Μακόλ2021The Little ThingsJoe "Deke" Deacon

Παραπομπές

 Εξωτερικοί σύνδεσμοι 

 Denzel Washington στο AllMovie
 Denzel Washington στο IMDb
 Denzel Washington  στο TCM Movie Database 
 Denzel Washington στο Internet Broadway Database 
 Denzel Washington στο Box Office Mojo
 Denzel Washington  στο Internet Off-Broadway Database
 Denzel Washington στο People.com
 Denzel Washington στο Moviefone
 Denzel Washington στο TVGuide.com
 Denzel Washington  στο FutureMovies.co.uk

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Νικητές βραβείου Tony